# விக்கிப்பீடியா:ஆலமரத்தடி/தொகுப்பு76

## விக்கிப்பீடியா குறித்த நேர்காணல்

கட்டுரை.காம் இணையதளத்திற்கு விக்கிப்பீடியா குறித்து நான் அளித்த நேர்காணல் (பேட்டி) கீழ்காணும் முகவரியில் இடம் பெற்றிருக்கிறது.  
- விக்கிப்பீடியா – சிறப்புக் கட்டுரை & பேட்டி  
இப்பேட்டி குறித்த தங்கள் கருத்துக்களை அந்தத் தளத்தின் கீழுள்ள பின்னூட்டம் பகுதியில் பதிவு செய்யலாம். நன்றி.--தேனி.எம்.சுப்பிரமணி.<sup>/உரையாடுக</sup>. 10:51, 3 சூலை 2012 (UTC)
:கட்டுரையை வாசித்தேன். பேட்டி மிக அருமையாக உள்ளது. வாழ்த்துகள் தேனியார்.--Kanags <sup>\உரையாடுக</sup> 12:23, 3 சூலை 2012 (UTC)  
வாழ்த்துகள்! --மதனாகரன் (பேச்சு) 12:33, 3 சூலை 2012 (UTC)  
நிச்சயம் பாராட்டப்பட வேண்டிய செய்தி. இனி வரும் ஊடகப்பேட்டிகளில் தேனியார் போன்றவர்கள் தமிழ் விக்கியில் என்னென்ன பகுப்புகளில் கட்டுரைகள் குறைவாக உள்ளன என்பதை அறிவித்தால் மேலும் நலன் பயக்கும் என்பது என் கருத்து.--தென்காசி சுப்பிரமணியன் (பேச்சு) 13:22, 3 சூலை 2012 (UTC)
:கட்டுரையும் நேர்காணலும் மிகச்சிறப்பாக வந்துள்ளன. ஊடகங்களில் உங்களைப் போன்றவர்களின் பரப்புரை மிகவும் நன்மை பயக்கும். வாழ்த்துகள் பல தேனியார் !!--மணியன் (பேச்சு) 14:13, 3 சூலை 2012 (UTC)  
தொடர்ந்து தமிழ் எழுத்துலகில் பரப்புரை நடத்தி வரும் தங்களுக்கு வாழ்த்துக்கள். விக்கிப்பீடியா ஆதாரமற்றவை என்ற கேள்வியின் பதிலில் "சீ… சீ… இந்தப் பழம் புளிக்கும்" என்ற உருவகம் படிக்க நன்றாக இருந்தது. ஆனால் மற்றவர்கள் 'பெரிய அறிஞர்கள் இல்லை' என்ற வரி சிறு உருத்தலை ஏதுற்படுத்தியது. அடுத்த முறையிலிருந்து அம்மாதிரியான கேள்விகளுக்கு மேற்கோள் சுட்டுதல், புத்தாக்க ஆய்வு கூடாது போன்ற கொள்கைகளைச் சுட்டி பதிலளித்தால் சிறப்பாக இருக்கும் என்பது என் கருத்து. தொடரட்டும் பரப்புரை :) ஸ்ரீகாந்த் (பேச்சு) 19:52, 3 சூலை 2012 (UTC)  
- வாழ்த்துகள் தேனி சுப்பிரமணி. விக்கிப்பீடியாவுக்கு நல்ல பரப்புரை. நன்றி. விக்கிப்பீடியாவின் நம்பகத்தன்மையைப் பற்றி ஒன்றைக் கூறலாம். அமெரிக்காவில் புகழ்பெற்ற பல்கலைக்கழகங்களான இசுட்டான்போர்டு பல்கலைக்கழகம், எம்.ஐ.டி. போன்ற முன்னணி பல்கலைக்கழகங்கள் முதல் புகழ்பெற்ற மின்னியல் மின்னணுவியல் பொறியியலாளர் கழகமாகிய ஐஇஇஇ (IEEE) வெளியிட்டுள்ள ஆணித்தரமான நூல்களிலும், முன்னணி ஆய்விதழ்களில் உசாத்துணைகளாகவும் சுட்டபெற்றிருக்கின்றன. எந்தத் தகவலாக இருந்தாலும் எங்கு வெளியிட்டாலும் (அச்சு நூல்கள், புகழ்பெற்ற நிறுவனங்கள் வெளியிட்ட நூல்கள்) யாரால் கூறப்பட்டாலும், அவற்றின் உண்மையையும், நம்பகத்தன்மையையும் தேர்வு செய்து கொள்ள வேண்டியது நம் கடமை. பிழையான தகவல்கள் உயர்நிலை பல்கலைக்கழகப் பாடநூல்களிலும் காணப்படுகின்றன. நம்பகத்தன்மையைக் கூட்டுவதற்காகவே விக்கிப்பீடியாவில் மேற்கோள் சுட்டும் பொறுப்பு அதிகம் வலியுறுத்தப்பெறுகின்றது. பிழை என்று கருதினாலோ, ஐயம் எழுப்பினாலோ உடனே தக்க நடவடிக்கை எடுக்க விக்கிப்பீடியாவில் மிக எளிய வசதிகள் உள்ளன. இவை போன்ற வளர்முகமான கருத்துகளை முன் வைத்து கேட்போருக்கும் இணக்கம் ஏற்படும்படி சொல்லி முற்செலுத்தலாம். --செல்வா (பேச்சு) 01:36, 4 சூலை 2012 (UTC)
- தேனி சுப்பிரமணி, நேர்காணலாகத் தாங்கள் அளித்த பரப்புரை மிக்க அருமை! பாராட்டுகள்!
/*குறைவான பயன்பாட்டிலிருக்கும் மொழியிலான விக்கிப்பீடியாக்களை விட தமிழ் விக்கிப்பீடியா மிகவும் பின் தங்கியிருக்கிறதே…?*/ என்ற கேள்விக்கு நீங்கள் அளித்த விரிவான பதிலில் தமிழ்ப் பேராசிரியர்கள் பற்றிப் பொதுவான விதத்தில் குறையாகச் சொன்னதுபோன்று உணர்ந்தேன். :) வருங்காலத்தில், தமிழ் விக்கியில் தமிழில் புலமை கொண்ட பலர்/சிலர் பங்களிப்பதையும் சுட்டிக்காட்டினால் நலம் என்பது என் கருத்து. உங்கள் சீரிய பணியைப் பாராட்டுகின்றேன்!--பவுல்-Paul (பேச்சு) 03:41, 4 சூலை 2012 (UTC)
- நேர்காணல் பயனுள்ளதாயிருந்தது தேனி. வாழ்த்துக்கள்.--சஞ்சீவி சிவகுமார் (பேச்சு) 04:43, 4 சூலை 2012 (UTC)